ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2022 ԹՎԱԿԱՆԻ № - Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2001 ԹՎԱԿԱՆԻ ԱՊՐԻԼԻ 12-Ի N 286 ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածով՝ Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության Կառավարության 2001 թվականի ապրիլի 12-ի «**Պետական և համայնքային սեփականություն հանդիսացող հողամասերի օտարման, կառուցապատման իրավունքի և օգտագործման տրամադրման կարգը հաստատելու մասին»** N 286 որոշմամբ հաստատված՝ **պետական և համայնքային սեփականություն հանդիսացող հողամասերի տրամադրման կարգի (այսուհետ՝ Կարգ)** 46.2-րդ կետը լրացնել նոր՝ ժ) ենթակետով՝ հետևյալ բովանդակությամբ.

«ժ) կառուցապատման պայմանագրի գործողության ժամկետի ավարտից հետո պարտավորությունները պատշաճ կատարած կառուցապատման իրավունք ունեցող անձին այլ անձանց նկատմամբ` նույն տարածքի կառուցապատման իրավունքի նոր պայմանագիր կնքելու նախապատվության իրավունքի տրամադրման»:

2. Կարգը լրացնել նոր 46.3-րդ կետով՝ հետևյալ բովանդակությամբ.

«46.3. Սույն կարգի 46.2-րդ կետի ժ) ենթակետով նախատեսված դեպքում, եթե կառուցապատման իրավունք ունեցող անձը հրաժարվում է նախապատվության իրավունքից, ապա հողամասի կառուցապատման իրավունքը տրամադրվում է Հայաստանի Հանրապետության հողային օրենսգրքի 481-րդ հոդվածով սահմանված նորմերին և կանոններին համապատասխան` մրցութային կարգով»:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: